Konferencija za novinare biskupa banjolučkog mons. Željka Majića
2025-12-22
Povodom predstojeće svetkovine Božića i božićnih blagdana biskup banjolučki mons. Željko Majić održat će konferenciju za novinare u ponedjeljak, 22. 12. 2025. u 11.30 sati u prostorijama Biskupskog ordinarijata u Banjoj Luci (ul. Kralja Petra I. 80).

40. obljetnica biskupskog ređenja mons. dr. Franje Komarice, umirovljenog banjolučkog biskupa
2026-01-06
Na Bogojavljenje, 6. siječnja 2026., sv. Misom u katedrali sv. Bonaventure u 11.00 sati liturgijski ćemo obilježiti 40. obljetnicu biskupskog ređenja umirovljenog banjolučkog biskupa mons. dr. Franje Komarice.

Proslava sv. Ante Pustinjaka na Petrićevcu
2026-01-17
Župa Petrićevac proslavit će svoj drugi patron, sv. Antu Pustinjaka, 17. siječnja 2026.
Sv. Mise su u 9.00, pučka u 11.00, koju će predvoditi fra Božidar Štrkalj, župnik i gvardijan samostana u Jajcu, te večernja u 17.00 sati.
Ovoj proslavi prethodi trodnevnica u 17.00 sati, a prije sv. Mise bit će prigoda za ispovijed.

Proslava svetkovine sv. Marije De Mattias u samostanskoj kapelici „Novi Nazaret“ u Budžaku
2026-02-04
U srijedu, 4. veljače 2026., sestre Klanjateljice Krvi Kristove proslavit će svetkovinu sv. Marije De Mattias. Sv. Misu u 11 sati u samostanskoj kapelici „Novi Nazaret“ u Budžaku, predslavit će vlč. Zlatko Matić, župnik župe „Bl. Ivan Merz“ u Budžaku i vojni kapelan.

Zajedničko zasjedanje biskupa BK BiH i HBK 9. ožujka u Banjoj Luci
2026-03-09
Zajedničko zasjedanje biskupa Biskupske konferencije Bosne i Hercegovine i Hrvatske biskupske konferencije bit će održano u ponedjeljak 9. ožujka u Banjoj Luci u prostorijama Biskupskog ordinarijata s početkom u 10 sati. Bit će to 28. redovito zajedničko zasjedanje dviju biskupskih konferencija.
U nedjelju 8. ožujka u 18 sati u banjolučkoj katedrali sv. Bonaventure misno slavlje predvodit će vrhbosanski nadbiskup i predsjednik BK BiH mons. Tomo Vukšić, a propovijedat će apostolski nuncij u Bosni i Hercegovini nadbiskup Francis Assisi Chullikatt.
KTA

Koncert „Čuvarica“ i premijera filma „Diva“ u Drvaru
2026-03-14
U povodu blagdana svoga nebeskog zaštitnika sv. Josipa, župa Drvar priređuje dva kulturna događaja: Koncert etno skupine „Čuvarice“ u subotu 14. ožujka 2026. u 17.30 u Pastoralnom centru sv. Josipa i premijera filma „Diva“ u nedjelju 15. ožujka 2026. u 18 u Radničkom domu u Drvaru.
Već treću godinu zaredom etno skupina „Čuvarice“ iz Rame-Prozora tijekom korizme obilaze gradove diljem Bosne i Hercegovine i Hrvatske u sklopu turneje pod nazivom „Korizmeni hod – Prosti, moj Bože“. Publici se predstavljaju kroz tradicionalne korizmene i duhovne napjeve, nudeći joj nešto više od klasičnog koncerta – trenutke molitve, tišine, meditacije i promišljanja kao istinsku duhovnu obnovu i pripremu za blagdan Uskrsnuća.
Ove se godine na popisu 14 postaja „Korizmenog hoda“ našao i Drvar, a radost je tim veća što će se koncert održati u okviru duhovne pripreme za proslavu patrona župe sv. Josipa, kao prvi duhovni i kulturni događaj u novoizgrađenom pastoralnom centru. Nakon sv. mise u 17 sati, uslijedit će u 17.30 nastup „Čuvarica“.

Igrani film „Diva“, smješten u živopisnoj Rami u vremenu otomanske okupacije Bosne i Hercegovine, nadahnut je životom i smrću mlade djevojke Dive Grabovčeve, snažne povijesne figure čija priča i danas odzvanja kroz vrijeme. „Diva“ – istču iz župe Drvar – u pravom smislu postaje ljepotica i sestra svih žena u Hercegovini, Bosni i Rami onoga trenutka kad progovara duhom slobodne žene, birajući radije smrt nego život s bogatim begom Kopčićem. Divina smrt nije samo tragedija i žrtva. U duhovnosti ovdašnjeg puka Diva postaje svevremenski i univerzalni simbol, znak novih mogućnosti za one koji vjeruju da ljubav i mržnja ne mogu zajedno vladati svijetom, te da ljubav uvijek i sve pobjeđuje.
Film „Diva“ je obiteljski projekt bračnog para Perić iz Tomislavgrada – Branko kao redatelj, i supruga Mara kao scenaristica i direktor fotografije nekoliko su godina istraživali i pripremali ovu priču. Glavnu ulogu igra hrvatska glumica hercegovačkih korijena Ornela Vištica, a uz nju glume još Mladen Vulić, Mugdim Avdagić, Luka Mamuza i dr.
Film je dosad obišao skoro cijeli svijet. Pretpremijera je bila prošle godine na najvećem festivalu filma u Cannesu, a potom su uslijedile premijere u Mostaru i Tomislavgradu, nakon čega je uslijedila turneja po cijeloj BiH, SAD, Kanadi, Švicarskoj, Njemačkoj i Hrvatskoj.
Premijera „Dive“ u Drvaru bit će u velikoj dvorani reprezentativnog zdanja „Radničkog doma“ (JU „Centar za kulturu i sport“) u nedjelju 15. ožujka s početkom u 18 sati. Ulaz je besplatan, a prikazivanje su omogućili sponzori: Bartolović d.o.o Drvar, Caffe bar Saloon-Mississippi Drvar, Gradel d.o.o. Drvar, Jasen d.o.o. Drvar, Marin Commerce d.o.o, Drvar, Restoran Balans Bosansko Grahovo, STR Melani Drvar, Woodland, d.o.o. Drvar.
Gledateljima će se prije same premijere obratiti i sam redatelj Branko Perić.

KTA

Proslava župne svetkovine sv. Josipa u Lištanima
2026-03-19
Za proslavu sv. Josipa, zaštitnika župe Lištani, vjernici će se pripremati trodnevnicom koja počinje u ponedjeljak, 16. ožujka 2026. sv. Misom u 17 sati.
Trodnevnicu će predvoditi fra Josip Jozić, koji će propovijedati i na središnjem misnom slavlju 19. ožujka 2026. u 11 sati.
Sv. Mise na sv. Josipa bit će u 11 i u 17 sati.

Proslava patrona župe sv. Josipa u Novoj Topoli
2026-03-19
Za proslavu svog nebeskog zaštitnika vjernici župe sv. Josipa u Novoj Topoli pripremat će se trodnevnicom, a na sam dan 19. ožujka 2026., sv. Misu u 11 sati predslavit će župnik vlč. Ilija Kelić.
Za detaljan raspored misa možete pogledati plakat.

Proslava sv. Josipa u župi Prijedor
2026-03-19
U župi sv. Josipa u Prijedoru na svetkovinu nebeskog zaštitnika 19. ožujka 2026. središnje misno slavlje u 11 sati predvodit će don Jadranko Kurt.
Proslavi župne svetkovine prethodit će trodnevnica od 16. do 18. ožujka s početkom u 17 sati.

Proslava patrona župe Trn
2026-03-19
Trodnevnicom koja počinje u ponedjeljak, 16. ožujka 2026., vjernici će se pripraviti za proslavu sv. Josipa, zaštitnika župe Trn. Tijekom trodnevnice sv. Mise će se slaviti u 18 sati.
Na sv. Josipa, 19. ožujka 2026., svečano misno slavlje u 11 sati predvodit će fra Danijel Nikolić.

Proslava sv. Josipa, nebeskog zaštitnika župe Drvar
2026-03-19
Za proslavu nebeskog zaštitnika župe Drvar, sv. Josipa, župljani će se pripremati trodnevnicom koja započinje u ponedjeljak, 16. ožujka 2026. Tijekom trodnevnice sv. Mise će se slaviti u 18 sati.
Na svetkovinu sv. Josipa, 19. ožujka 2026., misno slavlje u 11 sati u novom pastoralnom centru predvodit će župni vikar u Uskoplju, fra Zvonimir Batista.

Korizmena duhovna obnova za mlade u Banjoj Luci
2026-03-25
Korizmena duhovna obnova za mlade održat će se u srijedu, 25. ožujka 2026., s početkom u 17 sati u Biskupskom ordinarijatu u Banjoj Luci. Tema je Obraćenje – Je li moguće stvarno se promijeniti?, a voditelj je biskup banjolučki mons. Željko Majić. Za više informacija vidi plakat.

Drvar: Projekcija filma „Anđeo umirućih“
2026-03-29
Na Cvjetnu nedjelju, 29. ožujka 2026., u Pastoralnom centru župe Drvar, održat će se projekcija filma „Anđeo umirućih“ s početkom u 19 sati.
Ovo je drugi film serijala ‘Velikani Duha hrvatskog naroda’ – u produkciji zajednice „Nanovo rođeni“ – koji za cilj ima upoznati vjernike, posebice mlade, s velikanima Duha našeg naroda koji su živjeli i umrli na glasu svetosti te probuditi želju za njihovim štovanjem i čašćenjem kako bi što prije bili uzdignuti na čast oltara.
Ovaj zanimljivi dokumentarni film s igranim scenama sa svjedočanstvima mnoštva svjedoka koji su osobno poznavali p. Ruperta Rozmarića, lijepa je duhovna priprema za uranjanje u otajstvo Isusove muke, smrti i uskrsnuća koje slavimo u Velikom tjednu.
Dobro došli!

Velika srijeda
2026-04-01
Katedrala sv. Bonaventure:
10.00 – Misa posvete ulja
17.30 – Križni put
18.00 – Večernja sv. Misa

Veliki četvrtak
2026-04-02
Katedrala sv. Bonaventure – nema sv. Mise
Župna crkva Pohoda BDM Banja Luka:
Od 8.00 – cjelodnevno klanjanje i blagoslov
18.00 – Misa Večere Gospodnje

Veliki petak
2026-04-03
Katedrala sv. Bonaventure:
9.00 – Križni put
18.00 – Obredi Velikog petka
Župna crkva Pohoda BDM Banja Luka:
17.00 – Križni put

Velika subota
2026-04-04
Katedrala sv. Bonaventure – nema obreda
Župna crkva Pohoda BDM Banja Luka:
20.00 – Vazmeno bdijenje

Uskrs
2026-04-05
Katedrala sv. Bonaventure:
10.00 – Pontifikalno misno slavlje
Župna crkva Pohoda BDM Banja Luka:
18.00 – sveta Misa

Proslava patrona župe Mrkonjić Grad
2026-05-03
Župa sv. Filipa i Jakova u Mrkonjić Gradu u nedjelju, 3. svibnja 2026., sv. Misom u 11:00 sati svečano će proslaviti svoj patron.
Sv. Misu predvodit će vlč. Marko Stojčić, upravitelj župe i vicekancelar Banjolučke biskupije.

Proslava patrona župe Bl. Ivana Merza u Budžaku
2026-05-10
Za proslavu svog nebeskog zaštitnika vjernici župe Bl. Ivana Merza u Budžaku pripremat će se trodnevnicom, a na sam dan 10. svibnja 2026. sv. Misa bit će u 11 sati.
Za detaljan raspored možete pogledati plakat.

Obljetnica mučeničke smrti pok. župnika vlč. Filipa Lukende i s. Cecilije Grgić
2026-05-12
Sv. Misu povodom 31. obljetnice mučeničke smrti pok. župnika vlč. Filipa Lukende i s. Cecilije Grgić, u utorak, 12. svibnja 2026., u župnoj crkvi Sv. Male Terezije od Djeteta Isusa u Presnačama s početkom u 11 sati predvodit će banjolučki biskup mons. Željko Majić.

Pohod relikvija sv. Male Terezije i njezinih roditelja župi i svetištu u Presnačama
2026-05-20 - 2026-05-21
Tijekom svibnja relikvije svete Male Terezije i njezinih roditelja bit će izložene na čašćenje vjernicima u crkvama i samostanima diljem Hrvatske, BiH i Srbije.
Relikvije dolaze povodom proslave 100. obljetnice kanonizacije Terezije od Djeteta Isusa i Svetoga Lica i 10. obljetnice kanonizacije njezinih roditelja, Ljudevita i Azelije Marije Martin, koje su se navršile 2025. godine.
U župi i Biskupijskom svetištu sv. Male Terezije u Presnačama relikvije će biti izložene 20. i 21. svibnja 2026. Svečani doček relikvija planiran je u srijedu, 20. svibnja 2026., a detaljan program možete pogledati na priloženom plakatu.

Proslava patrona župe Banja Luka
2026-05-31
Župa Pohoda BDM u Banjoj Luci proslavit će svoj patron u nedjelju, 31. svibnja 2026.
Sv. Mise su:
– u 10.30, koju će predvoditi fra Igor Andrijević, ispovjednik u franjevačkom samostanu u Jastrebarskom, te
– večernja u 18 sati.
Ovoj proslavi prethodi trodnevnica u 18 sati, a pola sata prije sv. Mise bit će svibanjska pobožnost.

Proslava župne svetkovine Presvetog Srca Isusova u Šurkovcu
2026-06-12
Na svetkovinu Presvetog Srca Isusova, 12. lipnja 2026., župa Šurkovac proslavit će svoj patron sv. Misom u 11 sati.

Proslava sv. Ante Padovanskog na Petrićevcu
2026-06-13
Župa Petrićevac proslavit će svog nebeskog zaštitnika, sv. Antu Padovanskog, 13. lipnja 2026. Za proslavu zaštitnika župe vjernici će se pripremati trodnevnicom u srijedu, četvrtak i petak u 18 sati.
Na sam dan sv. Ante, 13. lipnja, sv. Mise bit će u 7, 9, 11 i 18 sati. Pučku sv. Misu u 11 sati predvodit će fra Marinko Baotić, župnik i gvardijan u Sesvetskoj Sopnici kod Zagreba.

Prnjavor: Proslava patrona župe sv. Ante Padovanskog
2026-06-13
Župa Prnjavor za ovogodišnju proslavu patrona pripremat će se trodnevnicom od 10. do 12. lipnja u 18 sati.
Na sv. Antu, 13. lipnja 2026., sv. Mise bit će u:
– 8 sati, koju će predvoditi župnik vlč. Marijan Stojanović,
– 9 sati, grkokatolička Misa, koju će predvoditi o. Orel Zakaljuk, grkokatolički župnik iz Prnjavora i
– 10:30, koju će predvoditi mons. dr. Miljenko Aničić, ravnatelj Caritasa biskupije Banja Luka

Proslava patrona župe sv. Ante Padovanskog u Bihaću
2026-06-13
Župa sv. Ante Padovanskog u Bihaću proslavu patrona započet će trodnevnicom u srijedu, četvrtak i petak u 18 sati.
U subotu, 13. lipnja 2026., slavit će se dvije sv. Mise u 8 i u 11 sati. Svečano misno slavlje u 11 sati predvodit će don Hrvoje Katušić, župnik u Veloj Luci na Korčuli.

Čuklić: Proslava patrona župe
2026-06-13
Trodnevnicom koja počinje u srijedu, 10. lipnja 2026., vjernici će se pripraviti za proslavu sv. Ante Padovanskog, zaštitnika župe Čuklić. Tijekom trodnevnice sv. Mise će se slaviti u 18 sati.
Na sam dan, 13. lipnja 2026., sv. Mise bit će:
– u 7 sati – za domaćice
– u 9 sati – za bolesnike
– u 11 sati – pučka sv. Misa
– u 18 sati – večernja sv. Misa s blagoslovom djece
Propovjednik je dr. fra Stipo Kljajić, profesor u Zagrebu

34. obljetnica mučeničke smrti pok. župnika vlč. Ratka Grgića
2026-06-16
U utorak, 16. lipnja 2026., u župnoj crkvi sv. Josipa u Novoj Topoli sv. Misom u 18 sati obilježit će se 34. obljetnica mučeničke smrti pok. župnika vlč. Ratka Grgića.

Susret ministranata Banjolučke biskupije
2026-06-17
U srijedu, 17. lipnja 2026., održat će se godišnji susret ministranata u Banjoj Luci s početkom u 10 sati.
Susret će se sastojati od dva dijela: liturgijskog u katedrali sv. Bonaventure u Banjoj Luci te zabavno-sportskog u KŠC-u „Bl. Ivan Merz“.
Sv. Misu u 11 sati predvodit će mons. Željko Majić, biskup banjolučki.
